**„ქრონოსი: ივანე ჯავახიშვილის სახელობის**

**ისტორიისა და ეთნოლოგიის ინსტიტუტის ჟურნალი“**

**ნაშრომის წარმოდგენის**

**კრიტერიუმები**

* მოწოდებული მასალა ან მისი მნიშვნელოვანი ნაწილი არ უნდა იყოს გამოქვეყნებული (ბეჭდური, ელექტრონული ფორმით), ან გადაცემული განსახილველად თუ გამოსაქვეყნებლად (ნებისმიერ ენაზე);
* წარმოდგენილი მასალა ან მისი მნიშვნელოვანი ნაწილი არ უნდა იყოს განთავსებული ელექტრონულ სოციალურ სამეცნიერო პლატფორმაზე/ვებგვერდზე (ნებისმიერ ენაზე);

**დამატებითი ინფორმაცია ავტორებისთვის:**

* იმ შემთხვევაში, თუ მასალის ნაწილი დაბეჭდილია, ავტორმა „ქრონოსს“ უნდა მიაწოდოს ნაშრომის საფუძვლიანად განახლებული ვერსია და აღნიშნულის შესახებ აცნობოს რედაქციას;
* სასურველია, ავტორმა წინასწარ მონიშნოს ტექსტში არსებული ის მონაცემები, რომელთა მიხედვითაც შესაძლებელია ავტორის იდენტიფიცირება (მაგ., განმარტება ფრჩხილებში ავტორის ინიციალებთან ერთად და სხვა), რათა შესაძლებელი იყოს აღნიშნული ადგილების ამოღება სტატიის ანონიმური შეფასების დროს;
* სასურველია, მოწოდებულ ილუსტრაციებს დაერთოს მათი განლაგების სქემა;
* ავტორი ვალდებულია თავისი ძირითადი აფილაციის მონაცემებთან ერთად სარედაქციო კოლეგიას ასევე მიაწოდოს ინფომაცია სხვა აკადემიურ დაწესებულებასთან მისი თანამშრომლობის შესახებ (ასეთის არსებობის შემთხვევაში);
* სარედაქციო კოლეგიასთან ურთიერთობისას ავტორი ვალდებულია მიუთითოს ოფიციალური ელექტრონული ფოსტის ან პირადი ელექტრონული ფოსტის მისამართი, რომლითაც მუდმივად სარგებლობს;
* „ქრონოსში“ მიღებული მასალა, რეცენზირების პროცესის დასრულებამდე, ხოლო სტატიის დადებითი რეცენზირების შემთხვევაში ჟურნალის შესაბამისი ნომრის გამოცემამდე, არ უნდა გაიგზავნოს განხილვისათვის სხვა ჟურნალში/არ უნდა იქნეს გადაცემული დასაბეჭდად/არ უნდა გამოქვეყნდეს/არ უნდა განთავსდეს ელექტრონულ პლატფორმაზე.

ავტორი ხელმოწერით ადასტურებს, რომ გაეცნო დოკუმენტს და „ქრონოსისათვის“ მიწოდებული მასალა სრულ თანხვედრაშია „ნაშრომის წარმოდგენის კრიტერიუმებთან“.

ავტორის (ავტორების) ხელმოწერა:

თარიღი: